อายุ22ค่ะ รู้สึกเบื่อ ไม่อยากทำอะไร ไม่อยากคุยกับใคร มีปัญหาเข้ามา มีเรื่องเรียนและเรื่องแฟน เรื่องเรียนก็เครียดกลัวงานเสร็จไม่ทัน มีงานกลุ่มก็เหมือนทำคนเดียว แล้วเครียดเรื่องแฟน ก็มีปัญหาเกี่ยวกับเรื่องเรียนของเรา เวลาทำงานกลุ่ม กลับดึก แล้วก็จะทะเลาะกัน ทะเลาะเรื่องไม่เป็นเรื่องบ่อยจนรู้สึกว่ามันไร้สาระมาก ที่เขาไม่เข้าใจเวลาเราทำงาน เหมือนต้องให้เราอยู่กับเขาตลอดเวลา เคยเลิกกัน แต่เขาไม่ยอมปล่อย ก็เลยอยู่กันมาเรื่อยๆ จนมีความรู้สึกอึดอัด รู้สึกเบื่อ ไม่อยากทำอะไร บางครั้งอยู่ๆก็อยากร้องไห้ อยากอยู่คนเดียว รู้สึกว่าทำไมต้องมีปัญหาอะไรแบบนี้ จนบางครั้งก็ไม่อยากอยู่ที่นี่แล้ว หนูเป็นอะไรคะ? ขอบสำหรับคำตอบนะคะ
สวัสดีค่ะ อาการเบื่อ ไม่อยากทำอะไร อยากอยู่คนเดียว ร้องไห้ อาจเกิดจาก1. มีโรคเครียด จากเรื่องต่างๆ ที่เป็นปัญหาในชีวิต ทำให้รู้สึกมีความทุกข์ ไม่ร่าเริงแจ่มใส ไม่มีความสุข อารมณ์แปรปรวน ไม่มีสมาธิ และทำให้มีอาการต่างๆ ทางร่างกายด้วย เช่น ใจสั่น เหงื่อออกที่ฝ่ามือ มือเท้าเย็น เวียนศีรษะ ปวดศีรษะ หายใจไม่สุด เจ็บหน้าอก นอนไม่หลับ ปวดหลัง ปวดเมื่อยตัว ปวดท้อง อ่อนเพลีย เบื่ออาหาร เป็นต้น ทั้งนี้ เมื่อมีโรคเครียด ก็อาจทำให้เกิดภาวะซึมเศร้าตามมาได้2. โรคซึมเศร้า ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เศร้าสร้อย หดหู่ ไม่แจ่มใส เบื่อหน่ายไปหมดทุกอย่าง สะเทือนใจง่าย ร้องไห้บ่อย รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง หมดหวัง ท้อแท้ รู้สึกตนเองไร้ค่า รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงในเบื้องต้น แนะนำควรเล่าให้แฟนฟัง หากแฟนไม่เข้าใจ ก็ควรเล่าให้เพื่อนหรือคนใกล้ชิดฟัง เพื่อจะได้รับรู้ถึงความผิดปกติของเราด้วย และควรหาเวลาไปจิตแพทย์เพื่อประเมินอาการที่เป็นอยู่ว่าเป็นเพียงแค่โรคเครียดหรือเข้าข่ายโรคซึมเศร้าแล้ว หรือเกิดจากมีโรคทางกายบางอย่าง ก็จะเป็นสาเหตุที่ทำให้มีอาการซึมเศร้าได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้น หากไม่ได้เกิดจากโรคทางกาย การรักษาโรคเครียด หรือโรคซึมเศร้า มีทั้งการใช้ยา และการรักษาทางจิตบำบัด พฤติกรรมบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ จนส่งผลต่อการใช้ชีวิตประจำวันนะคะ เป็นกำลังใจให้ค่ะ